CELEX: 32005R2098
Language: da
Date: 2005-12-20 00:00:00
Title: Kommissionens forordning (EF) nr. 2098/2005 af  20. december 2005  om genåbning af fiskeriet efter brisling i ICES-afsnit III a fra fartøjer, der fører dansk flag

21.12.2005   
            
            
               DA
            
            
               Den Europæiske Unions Tidende
            
            
               L 335/32
            
         
      KOMMISSIONENS FORORDNING (EF) Nr. 2098/2005
   af 20. december 2005
   om genåbning af fiskeriet efter brisling i ICES-afsnit III a fra fartøjer, der fører dansk flag
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1), særlig artikel 26, stk. 4,
   under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (2), særlig artikel 21, stk. 3, og
   ud fra følgende betragtninger:
   
               (1)
            
            
               Ved Rådets forordning (EF) nr. 27/2005 af 22. december 2004 om fastsættelse for 2005 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (3), fastsættes der kvoter for 2005.
            
         
               (2)
            
            
               Den 9. oktober 2005 indstillede Danmark fiskeriet efter brisling i ICES-afsnit III a for fartøjer, der fører dansk flag.
            
         
               (3)
            
            
               Ved Kommissionens forordning (EF) nr. 1779/2005 (4) blev der indført forbud mod fiskeri efter brisling i ICES-afsnit III a fra fartøjer, der fører dansk flag eller som er registreret i Danmark.
            
         
               (4)
            
            
               Den 15. november 2005 overførte Sverige en kvote på 1 000 t brisling i ICES-afsnit III a til Danmark. Fartøjer, der fører dansk flag eller som er registreret i Danmark, bør derfor have tilladelse til at fiske efter brisling i ICES-afsnit III a. Kommissionens forordning (EF) nr. 1779/2005 bør derfor ophæves —
            
         UDSTEDT FØLGENDE FORORDNING:
   Artikel 1
   Genåbning af fiskeri
   Fiskeriet efter brisling i ICES-afsnit III a fra fartøjer, der fører dansk flag eller som er registreret i Danmark, bør genåbnes den 28. november 2005.
   Artikel 2
   Ophævelse
   Forordning (EF) nr. 1779/2005 ophæves.
   Artikel 3
   Ikrafttrædelse
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 28. november 2005.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. december 2005.
      
         
            På Kommissionens vegne
         
         Jörgen HOLMQUIST
         
         
            Generaldirektør for fiskeri og maritime anliggender
         
      
   
   
      (1)  EFT L 358 af 31.12.2002, s. 59.
   
      (2)  EFT L 261 af 20.10.1993, s. 1. Senest ændret ved forordning (EF) nr. 768/2005 (EUT L 128 af 21.5.2005, s. 1).
   
      (3)  EUT L 12 af 14.1.2005, s. 1. Senest ændret ved forordning (EF) nr. 1936/2005 (EUT L 311 af 26.11.2005, s. 1).
   
      (4)  EUT L 288 af 29.10.2005, s. 12. Forbud mod fiskeri efter brisling fra fartøjer, der fører dansk flag.